***Ieteicamās mācību darbības matemātikā, no kurām variet izvēlēties bērnam interesantāko aktivitāti.***

**MATEMĀTIKAS MĀCĪBU JOMA**

**2020. gada 20.aprīlis**

**Bērnu vecumposms: 1,5 -3gadi**

|  |  |  |
| --- | --- | --- |
| Bērna mācību darbības  | Ko bērns mācās  | Pieaugušo atbalsts  |
| Bērns saliek klučus un bumbas divās grupās pēc nosacījuma: forma – apaļš un stūrains | Praktiskā darbībā:izpēta priekšmetu formas. Nosaka ka bumba ir apaļa bet klucis stūrains.secina, ka apaļa bumba var ripot, bet klučus var salikt tornī.parāda un grupē priekšmetus pēc noteiktas pazīmes -forma | Vecāki sarūpē dažādu krāsu un lieluma klučus un bumbas (var izmantot dzijas kamoliņus vai pagatavot papīra bumbas). Divas kastes (apavu kastes, groziņi), vēlams lai tie atšķiras pēc krāsas.Aiciniet bērnu sagrupēt priekšmetus – vienā kastē (nosaucam kastes krāsu) salikt klučus, bet otrā bumbas. |
|  Bērns saliek klučus un bumbas divās grupās pēc nosacījuma: krāsa | Parāda un grupē priekšmetus pēc noteiktas pazīmes -krāsaNostiprina krāsu nosaukumus. | Rotaļdarbības procesā jautājiet bērnam: *Ko tu ieliki kastē?* *Vai tie ir vienādā krāsā?* *Kādas krāsas bumbas (kluči) ir kastē?*  |
| Darbojas ar priekšmetiem – liek tos kastē pa vienam. | Praktiskā darbībā atšķir jēdzienus viens, daudz, neviens. Bērns konstatē, ka tagad kastē ir dauz priekšmetu, bet uz grīdas nav neviena priekšmeta. | Vecāks jautā: *Cik bumbu (kluču) ieliki? (vienu, daudz)* Aiciniet bērnu parādīt, kur ir daudz priekšmetu, kur viens.*Cik bumbu (kluču) palika uz grīdas? (nav neviena).*Rosiniet bērnu nosaukt savas darbības. |

**MATEMĀTIKAS MĀCĪBU JOMA**

**Bērnu vecumposms: 3 - 4 gadi**

|  |  |  |
| --- | --- | --- |
| Bērna mācību darbības | Ko bērns mācās  | Pieaugušo atbalsts  |
| Bērns apskata darba lapu un atrod ciparus divi un izkrāsot tos. | Izvēlēties atbilstošu ciparu. Nostiprina zināšanas par cipara formu - divi. | Vecāks izprintē darba lapu (skatīt pielikumā 3-4 gadi) un aicina bērnu atrast divniekus un izkrāsot tos. |
| Bērns kopā ar vecākiem apskata attēlu un atbild uz jautājumiem. | Stāsta par attēlu un atbild uz jautājumiem, iekļaujot atbildēs vārdus: aiz, uz, zem. | Vecāks kopā ar bērnu apskata attēlu (skatīt pielikumu 3 -4 gadi) un uzdot bērnam jautājumus. Aicina, lai bērns atbildē iekļautu vārdus: aiz, uz, zem.Vēlāk to pašu izspēlē ar reāliem priekšmetiem. |

 **MATEMĀTIKA**

 **Bērnu vecumposms: 4-5gadi**

|  |  |  |
| --- | --- | --- |
| Bērna mācību darbības  | Ko bērns mācās  | Pieaugušo atbalsts  |
| Bērns uz lapas uzzīmē piecus riņķus, katrā riņķī ieliek noteikta skaita pupiņas, piemēram, vienu, divas, trīs, četras u.t.t. (vecāki pēc nepieciešamības palīdz). Bērns saskaita, cik pupiņu katrā riņķī. Zem katra riņķa uzraksta to ciparu, cik riņķī pupiņu. Salīdzina, kurā riņķī vairāk pupiņas, kurā mazāk ( Skat. pielikumu 4 -5 gadi) Bērns avīzē vai bukletā atrod ciparus no 1 līdz 5. Izgriež ciparus un pielīmē pie attiecīgā riņķīša atbilstošu ciparu, kas apzīmē attiecīgo pupiņu skaitu. Piemēram ciparu 2 līmē pie riņķīša ar divām pupiņām.Bērns pastaigā atrod kociņu, akmentiņus vai citus sīkus dabas materiālus. Ar kociņu uz zemes uzzīmē piecus riņķus. Katrā riņķī ieliek noteikta skaita akmentiņus . Saskaita cik akmentiņi katrā riņķī. Ar kociņu zem katra riņķīša uzraksta atbilstošu ciparu, kas apzīmē akmentiņu skaitu. Bērns salīdzina un parāda, kurā riņķī vairāk akmentiņu, kurā mazāk.  | Praktiskā darbībā nosauc priekšmetu skaitu pieci apjomā. Izvēlas atbilstošu ciparu 1-5 priekšmetu skaita apzīmēšanai un raksta to. Nosauc priekšmetu skaitu.  | Vecāki kopā ar bērnu mājās atrod skaitāmo materiālus (pupiņas, zirņi, podziņas utt). Vai pastaigas laikā salasa skaitīšanas materiālu (akmentiņi, kociņi, čiekuriņi utt.) Palīdz un iedrošina bērnu darboties.Aicina ņemt un likt pupiņas, akmentiņus riņķos, pielikt klāt vēl, skaitīt un nosaukt skaitu. Piedāvā uzrakstīt priekšmetu skaitu ar atbilstošu ciparu. Pajautā par priekšmetu skaitu katrā riņķī, lūdz salīdzināt, kurā vairāk, kurā mazāks skaits priekšmetu.  |

**MATEMĀTIKA**

**Bērnu vecumposms: 5 - 6gadi**

|  |  |  |
| --- | --- | --- |
| Bērna mācību darbības  | Ko bērns mācās  | Pieaugušo atbalsts  |
| Spēle „Burvju maisiņš”Bērns klausās spēles noteikumus un ievēro tos.Bērns ieliek roku burvju maisiņā, satausta vienu priekšmetu un atbild uz jautājumiem. | Nostiprina zināšanas par ģeometriskajām formām, cipariem. Nostiprina zināšanas par priekšmeta struktūru. |  Vecāks kopā ar bērnu sagādā maisiņu vai spilvendrānu un dažādus nelielus apaļas un stūrainas formas priekšmetus: bumba, lego klucītis, neliela kastīte, magnētiskie cipari utt. Spēles gaita: Spēles vadītājs parāda bērnam burvju maisiņu, kas piepildīts ar dažādiem priekšmetiem. Vadītājs aicina bērnu ielikt roku burvju maisiņā un sataustīt vienu priekšmetu (priekšmetu nedrīkst izņemt no maisiņa). Vadītājs jautā – Kas tas ir? Kādas formas? Ciets vai mīksts? Gluds vai robains? |
| Bērns aplūko zīmējumā dažādus četrstūrus, saskaita tiem stūrus un secina, ka tiešām šīm figūrām ir četri stūri.Bērns meklē savā apkārtnē (istabā, pagalmā) priekšmetus četrstūra formā. | Iepazīst četrstūri.Četrstūri ir dažādi - ar taisnām un slīpām malām, malas var būtvienāda vai dažāda garuma, bet visiem ir 4 stūri. | Vecāks aicina bērnu aplūkot zīmējumu un saskaitīt dotajām figūrām stūrus (pielikums 5 -6 gadi).Vecāks aicina bērnu paskaties apkārt un atrast istabā vai pagalmā četrstūrus. |
| Bērns pilda darba lapu (pielikums 5 -6 gadi). | Bērns trenē uzmanības noturību un koncentrēšanos. | Vecāks aicina bērnu aizpildīt darba lapu, savienojot punktus pēc parauga. |

**MATEMĀTIKA**

**Bērnu vecumposms: 6 – 7 gadīgie bērni**

|  |  |  |
| --- | --- | --- |
| Bērna mācību darbības  | Ko bērns mācās  | Pieaugušo atbalsts  |
| Bērns pastaigas laikā salasa 10 čiekurus vai akmentiņus, saskaita tos.  Bērns darbojas ar čiekuriem: vienā kaudzītē saliek 4 čiekurus, otrā kaudzītē 6 čiekurus , saskaita cik čiekuru katrā kaudzītē un abās kaudzītēs kopā. Turpina darboties: vienā kaudzītē liek 3 čiekurus, otrā 7 čiekurus, saskaita cik čiekuru abās kaudzītēs kopā. Salīdzina, izsaka rezultātu, lietojot vārdus: vairāk, mazāk. Praktiski darbojoties, pieliekot un atņemot čiekurus veido vienāda daudzuma kopas, lieto jēdzienu tikpat. Turpina darboties ar čiekuriem, veidojot dažādas variācijas (2 un 8; 5 un 5, 1 un 9).  | Izzina skaitļa 10 sastāvu – bērns praktiski darbojas ar skaitāmo materiālu. | Vecāks aicina bērnu salasīt 10 čiekurus vai sīkus priekšmetus, ko izmantos skaitīšanai.Vecāks aicina izzināt skaitļa 10 sastāvu dažādās variācijās.Vecāks aicina bērnu darboties un risināt problēmsituācijas , pieliekot un atņemot priekšmetus, lai nostiprinātu bērna izpratni par skaitļu sastāvu. Vecāks aicina pēc bērna izvēles aizpildīt darba lapas. (Darba lapas pielikumā 6 -7 gadi) |